Allir nútímamenn eru meðvitaðir um gildi hreyfingar og þess að þjálfa líkamann . Menn velja mismunandi leiðir til að viðhalda þreki og úthaldi en þeir sem fara í ræktina ættu að skoða hvernig þeir skipuleggja æfingar sínar til að fá sem mest út úr tímanum . Einnig er mjög gott að æfa magavöðvana með því að liggja á bakinu með hendur undir mjöðmum og lyfta fótunum eða hjóla . Hnébeygjur hafa þann kost að þær er hægt að gera hvar sem er og þjálfarar mæla með að allir standi reglulega á fætur yfir daginn og taki tíu til tólf hnébeygjur . Stattu með fætur þannig að um það bil axlarbreidd sé á milli þeirra , bakið beint og hendur fram . Reistu þig upp með því að nota vöðvakraftinn í fótunum , þrýstu upp frá hælunum í gegnum kálfana og lærin þar til þú stendur aftur bein . Þetta er einstaklega góð æfing fyrir bak , kviðvöðva og stóru vöðvana í fótunum . Þá fer líkaminn að brenna hraðar og líkamsstarfsemin verður skilvirkari . Ef lítill tími gefst ættu menn að teygja vel á stærstu vöðvunum . Þær eru einnig góð leið til að koma sér í gang á morgnana . Margir taka góðar teygjur í rúminu og við það áður en þeir klæða sig . Sumum hentar vel að þjálfa á morgnana , öðrum í eftirmiðdaginn og enn öðrum á kvöldin . Það er mikilvægt fyrir alla er hyggjast æfa á morgnana að nærast vel áður en haldið er af stað . Hreyfing endurnýjar orkuna og gefur fólki endurnýjaðan kraft að vinnu lokinni . Í heildina nægir að æfa í um það bil klukkustund á dag þannig að hjartsláttur aukist og manneskjan finni fyrir áreynslunni . Þeir sem telja sig ekki hafa tíma til að taka frá klukkustund á hverjum degi í líkamsrækt ættu að taka fjórum sinnum korter . Í hádeginu er gott að taka fimmtán mínútna röskan göngutúr og annan í eftirmiðdaginn . Endaðu daginn á svipaðri æfingu og um morguninn fyrir kvöldmat . Nýjar rannsóknir sýna að ekki þarf að þjálfa lengi í einu til að ná árangri . . Þeir sem finna fyrir mikilli streitu ættu að kynna sér gamlar indverskar möntrur . Bandarískur prófessor og doktor í taugafræði Marian Diamond komst að því að þeir sem kyrja möntrur þegar þeir hugleiða eða stunda jóga ná að vinna hraðar úr streituhormónum og hægja mjög á framleiðslu þeirra . Þetta styrkir ónæmiskerfið , bætir svefn og róar taugarnar . Sú einfaldasta er Om , hljóðið sem sagt er að fyrst hafi heyrst í alheiminum , Sat Nam er algengust hjá þeim sem stunda jóga , Om Lokah Samastah Sukhino Bhavantu er falleg ósk um frið til allra manna , Om Namah Shivaya eða Om Christave Namah er ákall til guðs síns og Shanti Mantra er ákall um frið og betri veröld . Það getur því verið þess virði að kyrja möntrur í jógatímum , í hugleiðslu eða meðan gerðar eru teygjur í líkamsræktinni . Vellíðan og góð orka Með aldrinum eykst þörfin fyrir að þjálfa líkamann . Mjög margir finna að þeir stirðna fljótt og missa þrek ef þeir halda sér ekki við . Ástæðurnar fyrir því hvers vegna fólk stundar líkamsrækt endurspegla þetta . Samkvæmt bandarískri rannsókn æfa ungmenni undir 25 ára aldri fyrst og fremst til að tryggja að líkaminn líti vel út . Eldri en það og upp að 35 ára segja að helsta ástæðan sé gott útlit , úthald og félagsskapurinn . Frá 25 - 44 ára kjósa menn að stunda hreyfingu til að halda sér við og líða vel andlega . Eldra fólk er þessu sammála . Þar segjast 90% kjósa einhvers konar hreyfingu vegna þeirrar andlegu og líkamlegu vellíðanar sem hún veitir . Gott útlit skipti innan við 10% mestu máli . Útivistarfólk veit hversu endurnærandi og orkugefandi náttúran er í sínum margbreytilegu myndum . Borgarbörn eiga til að fitja upp á trýnið þegar þetta er nefnt og segja að ekkert jafnist á við malbikið , mengunina og kaffihúsin . Því miður fyrir þau benda allar nýjar rannsóknir í þá átt að útivera sé manninum nauðsynleg og hún hafi víðtækari og betri áhrif en áður var talið . Vísindamenn við háskólann í Essex gerðu nýlega rannsókn á stórum hópi fólks sem annars vegar bjó nálægt óspilltri náttúru og borgarbúum hins vegar . Í ljós kom að þeir sem höfðu gróður , auð og óræktuð svæði í næsta nágrenni voru líklegri til að segjast njóta hamingju . Ef fuglasöngur og dýralíf var tekið með í jöfnuna kom í ljós að fólkið hafði mun virkara ónæmiskerfi og var ólíklegra til að þjást af streitu og þunglyndi . Svipaðar bandarískar rannsóknir hafa sýnt að hægt er að draga mjög úr einkennum ofvirkni með mikilli útiveru og hreyfing utandyra bætir einbeitingu , ímyndunarafl og rökhugsun .